MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                    

      HOTĂRÂREA NR. 4
privind desemnarea reprezentantului Consiliului Local al Municipiului Craiova, respectiv a supleantului acestuia în Adunarea Generală a Acţionarilor a S.C.Compania de Apă Oltenia S.A. 
  Consiliul Local al Municipiului Craiova, întrunit în şedinţa ordinară din data de 29.01.2015;

           Având în vedere raportul nr.12416/2015 întocmit de Direcţia Servicii Publice, prin care se propune desemnarea reprezentantului Consiliului Local al Municipiului Craiova, respectiv a supleantului acestuia în Adunarea Generală a Acţionarilor a S.C.Compania de Apă Oltenia S.A. şi rapoartele comisiilor de specialitate ale Consiliului Local al Municipiului Craiova nr.33, 34, 35, 46 şi 47/2015; 


  În conformitate cu prevederile art.125 alin.1 şi 2 din Legea nr.31/1990, republicată, privind societăţile comerciale, modificată şi completată;
   În temeiul art.36, alin.2 lit.a coroborat cu alin. 3 lit.c, art.37, art.45, alin.1, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;

                                              HOTĂRĂŞTE:

         Art.1. Se ia act de demisia drei. Peţa Eliza Mădălina din Adunarea Generală a Acţionarilor a S.C. Compania de Apă „Oltenia” S.A.
         Art.2. Se aprobă desemnarea dlui. Pîrvulescu Ionuţ în calitate de reprezentant al Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A şi respectiv a dnei. Câmpeanu Adriana, în calitate de supleant.

         Art.3. Pe data prezentei hotărâri, se modifică art.6 din Hotărârea Consiliului Local al Municipiului Craiova nr.164/2007, republicată, privitor la reprezentantul Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A şi Hotărârea Consiliului Local al Municipiului Craiova nr.14/2012.

         Art.4. Primarul Municipiului Craiova, prin aparatul de specialitate: Serviciul Administraţie Publică Locală, S.C. Compania de Apă Oltenia S.A., Asociaţia de Dezvoltare Intercomunitară Oltenia, dl.Pîrvulescu Ionuţ şi dna.Câmpeanu Adriana vor aduce la îndeplinire prevederile prezentei hotărâri.

